## A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben

1. **Elsajátítandó kompetenciák**

A program résztvevői a továbbképzés végére megismerik és elsajátítják azokat az elméleti és gyakorlati ismereteket, melyek segítségével képesek lesznek a nevelési-oktatási folyamatban jelentkező mérési-értékelési helyzetek hatékony ellátására, alkotó módon tudják felhasználni a megismert mérési módszereket. A szakmai attitűdök és magatartás terén rendelkeznek a szakképzettségüknek megfelelő munkakörökben való önálló munkavégzés, az alkotás, problémamegoldás és döntés, emellett az együttműködés, a közösségbe történő beilleszkedés képességével és igényével, tevékenységük kritikus értékelésének és irányításának a képességével, és az önszabályozás valamint az önfejlesztés igényével. A tantárgyi struktúra fontos pillérét képezik azok a fejlesztő gyakorlatok, amelyek a mérés-értékelés folyamatának különböző fázisaiban szükséges szakmai kompetenciák eredeti felhalmozását, a problémamegfogalmazás és az ennek megfelelő adatfelvételi és adatelemzési módszer egyszerre magabiztos és önreflexióval kontrollált kiválasztását szolgálják.

1. **Tudáselemek, megszerezhető ismeretek**

A pedagógusképzésben szerzett ismeretekre és a közoktatásban szerzett tapasztalatokra épülően a köz- oktatás rendszerének, intézményrendszerének működésével, hatékony irányításával; az oktatás-nevelés tartalmi szabályozásának új követelményeivel és a tartalmi követelmények oktatásban és a nevelésben történő gyakorlati alkalmazásával; a pedagógus tevékenységével és az egyéni sajátosságokra érzékeny személyiségformálással kapcsolatos új ismeretek és kompetenciák.

1. **Személyes adottságok:**

Kreativitás, rugalmasság; problémafelismerő és megoldó készség; alkalmasság az együttműködésre, a csoportmunkában való részvételre; széles körű tájékozottság; információ feldolgozási képesség; elkötelezettség és igény a minőségi munkára; önművelésre, önfejlesztésre, az egyéni tudás, ismeret bővítésére, elmélyítésére való készség, a szakmai továbbképzéshez szükséges pozitív hozzáállás; kezdeményező, illetve döntéshozatali képesség, személyes felelősségvállalás és annak gyakorlása.

1. **A szakképzettség alkalmazása konkrét környezetben, tevékenységrendszerben:**

A végzett szakvizsgázott pedagógusok alkalmasak az alapképzésben elmélyített, megújított, legújabb ismeretekkel kiegészített szaktudományi ismereteik, illetve a pedagógusi tevékenység ellátásához szükséges elméleti és gyakorlati ismeretek alkalmazására. Felkészültek a pedagógus munkakörökhöz, illetve a közoktatási intézményekhez kapcsolódó speciális feladatok ellátására. Képessé válnak a köz- oktatási rendszer és intézmények eredményes, hatékony irányítására, az oktatás-nevelés tartalmi szabályozásának új követelményeit a szaktárgyi oktatásban és nevelésben való gyakorlati alkalmazására, az egyéni sajátosságokra érzékeny személyiségformálás módszereinek alkalmazására.